Βραχάκια σοκολάτας
Βραχάκια σοκολάτας, τα φτιάχνει μεν όλη η Ελλάδα, αλλά στο μυαλό μας έχουν συνδεθεί με τα παλιά καλά ζαχαροπλαστεία της Θεσσαλονίκης.
500 γρ. κουβερτούρα με 50% κακάο, 400 γρ. ξηροί καρποί της αρεσκείας μας, κατά προτίμηση καβουρδισμένοι (στον φούρνο, στους 160° C, για 10 λεπτά) και χοντροκομμένοι
Τεμαχίζουμε την κουβερτούρα και τη βάζουμε να λιώσει σε μπεν μαρί, δηλαδή σε ένα μεταλλικό μπολ που έχουμε στερεώσει πάνω σε μια κατσαρόλα με λίγο νερό που βράζει.Αποσύρουμε από τη φωτιά και συνεχίζουμε το ανακάτεμα με μια μαρίζ (ελαστική σπάτουλα από σιλικόνη) μέχρι η θερμοκρασία της σοκολάτας να πέσει στους 31° C (δηλαδή μέχρι να κρυώσει ελαφρώς και να γίνει πιο γυαλιστερή και λίγο πιο πηχτή).Τότε προσθέτουμε τους ξηρούς καρπούς, ανακατεύουμε για να καλυφθούν από τη σοκολάτα και με δύο κουταλάκια παίρνουμε μικρές δόσεις και τις αραδιάζουμε πάνω σε μια λαδόκολλα, σχηματίζοντας μικρά ακανόνιστα «βραχάκια».Αφήνουμε για 1-2 ώρες, μέχρι να σταθεροποιηθούν τα βραχάκια. Διατηρούνται εκτός ψυγείου.
Ξηροί καρποί,Σοκολάτα,Νηστίσιμα,Χορτοφαγικά,Χωρίς γαλακτοκομικά